Įėjimas į kapines
**Novodevičės kapinės** (rus. *Новодевичье кладбище*) – viena iš garsiausių mirusiųjų laidojimo vietų Maskvoje, miesto pietvakarinėje dalyje, šalia UNESCO saugojamo Novodevičės vienuolyno.

Kapinės atidarytos 1898 m.

Pirmieji (XVI a.) čia laidoti Novodevičės vienuolyno dvasininkai. XIX a. pabaigoje kapinės praplėstos, čia pradėti laidoti pirkliai, rašytojai, muzikantai, mokslininkai. Nauji sklypai suformuoti 1949 ir 1970 m. 

Šiuo metu Novodevičės kapinės išsidėsčiusios keturiose teritorijose, užimančiose 7,5 ha. Iš viso čia palaidota 26 000 žmonių, XX a. viduryje pastatytame kolumbariume yra virš 7 000 urnų. 

Šiose kapinėse palaidoti rašytojai Nikolajus Gogolis, Michailas Bulgakovas, Julianas Semionovas, poetas Vladimiras Majakovskis, dainininkai Fiodoras Šaliapinas, Markas Bernesas, Leonidas Utiosovas, režisieriai Sergejus Eizenšteinas, Michailas Romas, Ivanas Pyrjevas, Sergejus Bondarčiukas, Sergejus Gerasimovas, kompozitoriai Sergejus Prokofjevas, Dmitrijus Šostakovičius, muzikantai Sviatoslavas Richteris, Mstislavas Rostropovičius, aktoriai Jurijus Nikulinas, Jevgenijus Jevstignejevas, Olegas Jankovskis, Inokentijus Smoktunovskis, Michailas Uljanovas, Vasilijus Lanovojus, Vladimiras Menšovas, aviakonstruktorius Andrejus Tupolevas, lakūnas Aleksejus Maresjevas, generolas Ivanas Černiachovskis, politiniai veikėjai Lazaris Kaganovičius, Anastasas Mikojanas, Viačeslavas Molotovas, Andrejus Gromyka, antroji J. Stalino žmona N. Alilujeva, Raisa Gorbačiova. Lietuvių kilmės generolas majoras Jonas Blaževičius.

Šiose kapinėse palaidoti buvę TSRS ir Rusijos vadovai Nikita Chruščiovas, Michailas Gorbačiovas bei Borisas Jelcinas.

Šiose kapinėse yra palaidotas chemikas Valerijus Legasovas.

Daugelis antkapių – originalūs meno kūriniai. Novodevičės kapines daugelis turistinių firmų įtraukusios į lankomų vietų sąrašą.

Žymių žmonių antkapiai
----------------------

* Michailas Bulgakovas, rašytojasMichailas Bulgakovas, rašytojas
* Antonas Čechovas, rašytojas Antonas Čechovas, rašytojas
* Nikolajus Gogolis, rašytojasNikolajus Gogolis, rašytojas
* Borisas Jelcinas, politikasBorisas Jelcinas, politikas
* Viačeslavas Molotovas, politikasViačeslavas Molotovas, politikas
* Sergejus Iljušinas, aviakonstruktoriusSergejus Iljušinas, aviakonstruktorius
* Vladimiras Majakovskis, poetasVladimiras Majakovskis, poetas
* Sergejus Prokofjevas, kompozitoriusSergejus Prokofjevas, kompozitorius
* Dmitrijus Šostakovičius, kompozitoriusDmitrijus Šostakovičius, kompozitorius
* Aleksandra Kolontaj, diplomatėAleksandra Kolontaj, diplomatė

Šaltiniai
---------

1. ↑  Vorhees, Mara; Ryan Ver Berkmoes (2003). *Lonely Planet Moscow*. Lonely Planet. p. 256. ISBN 1864503599.
2. ↑  „Novodevichy Cemetery". *Passport Magazine*. 008-04. Nuoroda tikrinta 2013-09-12. `{{cite news}}`: Patikrinkite date reikšmes: `|date=` (pagalba)
3. ↑  Heintz, Jim (2022-09-03). „Gorbachev buried in Moscow in funeral snubbed by Putin". Associated Press. Nuoroda tikrinta 2022-09-03.
4. ↑  Kishkovsky, Sophia (2007-04-30). „Rostropovich Is Laid to Rest Near Another Russian Titan". New York Times. Nuoroda tikrinta 2022-09-03.

Taip pat skaitykite
-------------------

* Trojekurovo kapinės